text: গায়ত্রী মোহনদাস (জন্ম ৮ জুন ১৯৮১) পেশাদারভাবে গীতু মোহনদাস নামে পরিচিত, তিনি একজন ভারতীয় চলচ্চিত্র অভিনেত্রী এবং পরিচালক। তিনি মালয়ালম চলচ্চিত্র এবং বলিউডে তাঁর কাজের জন্য পরিচিত। ২০১৩ সালে তার পরিচালিত সামাজিক রাজনৈতিক চলচ্চিত্র লায়ার’স ডাইস দুটি জাতীয় চলচ্চিত্র পুরস্কার অর্জন করে, সানড্যান্স ফিল্ম ফেস্টিভ্যালে চলচ্চিত্রটির প্রথম প্রদর্শনী হয়েছিল এবং যুক্তরাষ্ট্রের ৮৭ তম একাডেমী পুরস্কারের জন্য যা অস্কার হিসাবে পরিচিত ভারত সরকার কর্তৃক ভারত থেকে এটি মনোনিত হয়েছিল, তবে এটি সংক্ষিপ্ত তালিকায় স্থান পায়নি বা মনোনীত হয়নি।
  
  কর্মজীবন
  গীতুর আসল নাম গায়ত্রি মোহনদাস। আদর করে তার পরিবার তাকে গীতু বলে ডাকে, নামটি তার পর্দার নাম হিসাবে গ্রহণ করা হয়েছিল যখন তিনি ১৯৮৬ সালে তাঁর চতুর্থ চলচ্চিত্র অন্নু মুথাল পূজ্যম ভারে তে অভিনয় করেছিলেন, প্রধান চরিত্রে ছিলেন মোহনলাল। গীতুর বয়স যখন পাঁচ বছর বয়স তখন তিনি এমন এক অনাথ শিশুর ভূমিকায় অভিনয় করেন যে একজন বেনামে টেলিফোনে একজন পিতাকে আবিষ্কার করে, চরিত্রটি মালয়ালম চলচ্চিত্র দর্শকদের হৃদয়কে আকর্ষণ করেছিল। তিনি শীর্ষ গ্রোসার এন বোমুকুট্টি আম্মাভুক্কু তে মূখ্য চরিত্রে অভিনয় করেছিলেন, এটি মূল ভূমিকায় বেবী শালিনী কর্তৃক অভিনয় করা ফজিলের এন্তে মমত্তিক্কুটিয়ামাক্কু (মালয়ালাম) এর তামিল পুনঃনির্মাণ ছিল। পরিনত অভিনেতা হিসাবে গীতুর প্রথম চলচ্চিত্রটি ছিল লাইফ ইজ বিউটিফুল এতে মূল অভিনেতা ছিলেন মোহনলাল। তিনি থেঙ্কাসি পট্টানাম, ভালকান্নাদি, নালা দমায়ন্তী তামিল এবং আরও কয়েকটি মালয়ালম ছবিতে অভিনয় করেছেন। তাঁর কর্মজীবনের শীর্ষ অবস্থানটি ছিল শ্যামাপ্রসাদ পরিচালিত এবং টম জর্জ কোলাথ প্রযোজিত আকালে, এটিতে অভিনয় করে তিনি ২০০৪ সালে শ্রেষ্ঠ অভিনেত্রী বিভাগে কেরালা রাজ্য পুরস্কার লাভ করেন। আকালেতে রোজ চরিত্রে অভিনয়ের জন্য গীতু সেরা অভিনেত্রী - মালায়ালাম বিভাগে ফিল্মফেয়ার পুরস্কারও অর্জন করেন।
  
  তাঁর প্রথম পরিচালনা উদ্যোগটি ছিল কেলক্কুন্নুন্দো, যা  শ্রেষ্ঠ শিশু অভিনেতা বিভাগে জাতীয় পুরস্কার সহ বেশ কয়েকটি চলচ্চিত্র উৎসবে স্বীকৃতি অর্জন করেছিল। ২০১৪ সাল থেকে ছবিটি দ্বাদশ মানের কেরালা রাজ্য সিলেবাসে একটি অধ্যায় হিসাবে অন্তর্ভুক্ত করা হয়েছে।
  
  গীতুর দ্বিতীয় পরিচালনা উদ্যোগ হলে লায়ার’স ডাইস (চলচ্চিত্র) ২০১৩ সালের মুম্বাই চলচ্চিত্র উৎসবে আন্তর্জাতিক প্রিমিয়ার হয় এবং সানড্যানস চলচ্চিত্র উৎসব এবং আন্তর্জাতিক চলচ্চিত্র উৎসব রটারড্যামে প্রদর্শিত হয়। এটি সোফিয়া আন্তর্জাতিক চলচ্চিত্র উৎসবে একটি বিশেষ জুরি পুরস্কার লাভ করে। টিআইএফএফ ২০১৮-তে নিভিন পাউলি অভিনীত তার সর্বশেষ চলচ্চিত্র 'মুথন' প্রদর্শিত হয়েছিল। "অবশ্যই, সালাম বম্বে একটি প্রভাবক I আমি বলতে পারি না এটি নয়। আপনার যখন কামাতিপুরার মতো কোনও জায়গা রয়েছে, এটি চলচ্চিত্র নির্মাতাদের জন্য একটি উল্লেখ বিন্দু। এবং চলচ্চিত্র হিসাবে আমি সেই ছবিটি পছন্দ করি। কামাতিপুরাকে আমি অন্য কোনও ছবিতে বা মীরা নায়ারের মতো বাস্তব চিত্রিত হতে দেখিনি," তিনি সিলভারস্ক্রিন.ইনকে দেওয়া এক সাক্ষাত্কারে এটি বলেন।
  
  গীতুর পরবর্তী পরিচালনা উদ্যোগ এবং পরিচালিত প্রথম মালয়ালম ছবিটি ছিল নিভিন পাউলি অভিনীত মুথন যা তিনি অনুরাগ কাশ্যপের সাথে সহ-লেখক ছিলেন।
  
  ব্যক্তিগত জীবন
  ১৯৮১ সালের ৮ ই জুন তিনি কান্নুরে মোহনদাস ও লাতার ঘরে  জন্মগ্রহণ করেন। জন্মকালীন তার নাম ছিল গায়ত্রী। তার অর্জুন নামে এক ভাই আছে। ১৪ নভেম্বর ২০০৯-এ তিনি চিত্রনায়ক রাজীব রবিকে বিয়ে করেন। ভারতের কেরালার কোচিতে রাতে এই বিয়ে হয়েছিল।
  
  এই দম্পতির আরাধনা নামের একটি মেয়ে রয়েছে।
  
  পুরস্কার
  ভারতের আন্তর্জাতিক চলচ্চিত্র উৎসব
   ২০০৯ – শ্রেষ্ঠ চলচ্চিত্র ও পরিচালক বিভাগে আইএফএফআই গোল্ডেন ল্যাম্প ট্রি পুরস্কার – কেলক্কুন্নুডো ফিল্ম চেম্বার অফ কমার্স
   ১৯৮৬ – শ্রেষ্ঠ শিশু শিল্পী বিভাগে ফিল্ম চেম্বার অফ কমার্স পুরস্কার – ওন্নু মুথাল পূজ্যম ভারে
  আন্তর্জাতিক পুরস্কার
   ২০১৪ - ১৮তম সোফিয়া আন্তর্জাতিক চলচ্চিত্র উৎসবে বিশেষ জুরি পুরস্কার - লায়ার’স ডাইস
  ২০১৭ - সানড্যান্স চলচ্চিত্র উৎসব ২০১৬-এ গল্প বিভাগে গ্লোবাল ফিল্মমেকিং পুরস্কার - মুথন
  মুম্বই আন্তর্জাতিক চলচ্চিত্র উৎসব
   ২০১০ – জুরি পুরস্কার – কেলক্কুন্নুডো
  
  আলা পুরস্কার
   ২০০৪ শ্রেষ্ঠ অভিনেত্রী বিভাগে আলা পুরস্কার – আকালে
   ২০০২ শ্রেষ্ঠ জনপ্রিয় অভিনেত্রী বিভাগে আলা পুরস্কার – ভলকান্নাদি
  
  অমৃতা চলচ্চিত্র সমিতি পুরস্কার
   ২০০৪ শ্রেষ্ঠ অভিনেত্রী বিভাগে অমৃতা চলচ্চিত্র সমিতি পুরস্কার – আকালে
  
  সিকা পুরস্কার
   ২০০২ – শ্রেষ্ঠ পার্শ্ব অভিনেত্রী বিভাগে দক্ষিণ ভারতীয় সিনেমাটোগ্রাফার্স অ্যাসোসিয়েশন পুরস্কার – কান্নাগি
  
  চলচ্চিত্র সমালোচক পুরস্কার
   ২০০২ – শ্রেষ্ঠ অভিনেত্রী বিভাগে চলচ্চিত্র সমালোচক পুরস্কার – শেশাম
   ২০০৪ – শ্রেষ্ঠ অভিনেত্রী বিভাগে চলচ্চিত্র সমালোচক পুরস্কার – আকালে
   ২০১০ – শ্রেষ্ঠ স্বল্প দৈর্ঘ চলচ্চিত্র বিভাগে চলচ্চিত্র সমালোচক পুরস্কার – কেলক্কুন্নুদো
  
  কেরালা রাজ্য চলচ্চিত্র পুরস্কার
  ২০০৪: শ্রেষ্ঠ অভিনেত্রী বিভাগে কেরালা রাজ্য চলচ্চিত্র পুরস্কার – আকালে, ওরিদাম
  ১৯৮৬: শ্রেষ্ঠ শিশু শিল্পী বিভাগে কেরালা রাজ্য চলচ্চিত্র পুরস্কার – ওন্নু মুথাল পূজ্যম ভারে
  
  ফিল্মফেয়ার পুরস্কার দক্ষিণ
  ২০০৪: শ্রেষ্ঠ অভিনেত্রী বিভাগে ফিল্মফেয়ার পুরস্কার – মালয়ালম – আকালে
  
  এশিয়ানেট চলচ্চিত্র পুরস্কার
   ২০০৪ – বিশেষ জুরি উল্লেখ – আকালে
  
  কেরালা চলচ্চিত্র সমালোচক সমিতি পুরস্কার
  ২০০১: শ্রেষ্ঠ অভিনেত্রী – শেশাম
  ২০০৪: বিশেষ জুরি পুরস্কার – আকালে
  
  মাতৃভূমি, মেডিমিক্স চলচ্চিত্র
  
  ২০০৪: শ্রেষ্ঠ চরিত্রাভিনেত্রী – আকালে
  রামু কারিয়াত পুরস্কার
  ২০২০: সর্বাধিক প্রতিশ্রুতিবদ্ধ পরিচালক - মুথন
  
  চলচ্চিত্রের তালিকা
  
  অভিনেত্রী হিসাবে
  
  পরিচালক হিসাবে
  
  তথ্যসূত্র
  
  বহিঃসংযোগ
title: গীতু মোহনদাস